ai4bharat/Pralekha huggingface dataset:
ঙাকশেল মন্ত্রালয়
লদাখকী ফোরৱার্দ লোকেসনশিংদা সি.এ.এস.কী খোংচৎ
ইন্দিয়ন এয়র ফোর্সকী চিফ ওফ দি এয়র স্তাফ, এয়র চিফ মার্শল আর.কে.এস. ভাদৌরিয়া পি.ভি.এস.এম. এ.ভি.এস.এম. ভি.এম. এ.দি.সি.না ২০২১গী জনুৱারী ১১দা লদাখতা লৈরিবা এয়র ফোর্স স্তেসন অমসুং এদভান্স লেন্দিং গ্রাউন্দদা য়েংশিন খোংচৎ অমা চৎখ্রে।
খোংচৎ অদুগী মনুংদা সি.এ.এস.না ফিল্দ কমান্দরশিংগা ৱারী শানখি অমদি অৱাংবা থাক্তা শেম শারিবশিং অমসুং এয়র বেজশিংদা ফোর্সশিং লোয়ননা ফোরৱার্দ এরিয়াশিংদা দিপ্লোই তৌবগী ফিভমগী মতাংদা পাউদমখি। মহাক্না লোকেসনশিং অসিদা দিপ্লোই তৌরিবা আই.এ.এফ. অমসুং ইন্দিয়ন আর্মী পর্সনেলশিংগসু ৱারী শানখি।
থোইসেদা চৎখিবা মহাক্কী খোংচৎ মনুংদা মহাক্না ইংথমথা মতমদা ত্রুপশিংগী সপোর্ত অমসুং সস্তেন্সকীদমক হৌজিক চত্থরিবা লোজিস্তিক ওপরেসনশিংসু য়েংশিনখি। মহাক্না দি.বি.ও. অমসুং ন্যোমা এ.এল.জি.শিংদসু চৎখি, মফমদুদা মহাক্না মরী লৈনবা সব-সেক্তরশিংদা সেক্যুরিতী ওভরভ্যু অমসু পীখি। দি.বি.ও.দা সি.এ.এস.না লৈখিদ্রবা অথৌবশিংদা ইকায় খুম্নবা উৎখি।
স্বরাষ্ট্র মন্ত্রক
জাতীয় তদন্ত সংস্হা এনআইএ আয়োজিত এটিএস এবং এসটিএফ-এর প্রধানদের জাতীয় সম্মেলনে স্বরাষ্ট্র প্রতিমন্ত্রী শ্রী জি কিষাণ রেড্ডির ভাষণ
নয়াদিল্লি, ১৫ অক্টোবর, ২০১৯
কেন্দ্রীয় স্বরাষ্ট্র প্রতিমন্ত্রী শ্রী জি কিষাণ রেড্ডি আজ জাতীয় তদন্ত সংস্হা এনআইএ আয়োজিত এটিএস এবং এসটিএফ-এর প্রধানদের জাতীয় সম্মেলনে ভাষণ দেন। তিনি এনআইএ-র ভূমিকার প্রশংসা করে বলেন, সন্ত্রাস দেশের সামনে বড় চ্যালেঞ্জ। সন্ত্রাসবাদকে যেকোন নাগরিক সমাজের কাছে বড় বিপদ বলে উল্লেখ করে শ্রী রেড্ডি বলেন, উন্নয়নের ক্ষেত্রেও সন্ত্রাস বড় বাধার কারণ হয়ে উঠেছে। ভারত সর্বদাই যেকোন ধরণের সন্ত্রাসমূলক তৎপরতা রুখতে প্রস্তুত জানিয়ে শ্রী রেড্ডি জঙ্গি হামলাগুলির পুঙ্খানুপুঙ্খ তদন্তের ক্ষেত্রে এনআইএ-র গুরুত্বপূর্ণ ভূমিকার কথা উল্লেখ করেন। জাতীয় নিরাপত্তা সুনিশ্চিত করার ক্ষেত্রেও এনআইএ কার্যকরী ভূমিকা পালন করে এসেছেন বলে তিনি উল্লেখ করেন।
এনআইএ গঠিত হওয়ার পর থেকে এক দশকে ২৮৬টি গুরুত্বপূর্ণ সন্ত্রাসবাদী হামলার ঘটনা নথিভুক্ত করেছে। এমনকি এনআইএ-র বিশেষ আদালতগুলিতে ২১০টি ঘটনার তদন্ত রিপোর্ট পেশ করা হয়েছে। স্বল্প সময়ের মধ্যে সন্ত্রাস দমনে এনআইএ-র সাফল্যের প্রতীক হয়ে উঠেছে। পাঠানকোট, উরি, বানিহাল এবং হান্দওয়ারায় জঙ্গি হামলার ঘটনাগুলিতে পাকিস্হানের ভূমিকার কথাও এনআইএ তদন্তের মধ্যে দিয়ে সর্বসমক্ষে প্রকাশ করেছে। জাল ভারতীয় মুদ্রা তৈরি ও তা ছড়িয়ে দেওয়া রুখতে এনআইএ-র গুরুত্বপূর্ণ ভূমিকার কথাও তিনি উল্লেখ করেন। সম্প্রদায়িকতা, হিংসা, মৌলবাদী অভিযান ও মাওবাদী হিংসার ঘটনাগুলি অভ্যন্তরীণ নিরাপত্তার ক্ষেত্রে বড় চ্যালেঞ্জ হিসেবে মন্তব্য করে শ্রী রেড্ডি জোর দিয়ে বলেন, সাংবিধানিক আওতার মাধ্যমে শান্তিপূর্ণ উপায়ে যাবতীয় সমস্যার সমাধান সম্ভব।
জম্মু ও কাশ্মীরের প্রসঙ্গ উল্লেখ করে শ্রী রেড্ডি বলেন, এই রাজ্যটি ভারতের অবিচ্ছেদ্দ অঙ্গ হওয়া সত্ত্বেও বিচ্ছিন্নতামূলক ও ধ্বংসাত্মক কাজকর্মের দরুণ এক পৃথক সার্বভৌম রাজ্য হয়ে থেকে গেছিল। সংবিধানের ৩৭০ নম্বর ধারার বিলোপ ঘটিয়ে সরকার জম্মু ও কাশ্মীরের সংযুক্তিকরণ ঘটিয়েছে। এই ধারার অবসান ঘটিয়ে সীমান্ত পারের সন্ত্রাসে মদত দেওয়া বন্ধ করা সম্ভব হচ্ছে এবং জম্মু ও কাশ্মীরের পাশাপাশি লাদাখের সার্বিক উন্নয়ন ত্বরান্বিত হচ্ছে। তিনি পাকিস্হানের মদতে চলা সীমান্ত পারের সন্ত্রাস ও জেহাদী সন্ত্রাসবাদকে দেশের অভ্যন্তরীণ নিরাপত্তার কাছে বড় চ্যালেঞ্জ বলে অভিমত প্রকাশ করেন।
জঙ্গি সংগঠনগুলির ক্রমবর্ধমান সাইবার প্রযুক্তির ব্যবহারে উদ্বেগ প্রকাশ করে শ্রী রেড্ডি বলেন, এই ধরণের নতুন প্রবণতা রুখতে এনআইএ গুরুত্বপূর্ণ ভূমিকা পালন করেছে। আন্তর্জাতিক স্তরে সংশ্লিষ্ট সকল পক্ষের মধ্যে আরও বেশি সহযোগিতা ও সমন্ময় গড়ে তোলার মধ্যে দিয়ে এই সমস্যা প্রতিরোধ করা সম্ভব বলে তিনি অভিমত প্রকাশ করেন। বিশ্বের বৃহত্তম গণতন্ত্র হিসেবে সন্ত্রাসবাদের ভীতি মোকাবিলায় ভারতের দায়িত্বের কথা পুনরায় উল্লেখ করে শ্রী রেড্ডি জঙ্গি কার্যকলাপ মোকাবিলায় এক কঠোর আইনী কাঠামো গড়ে তোলার পাশাপাশি প্রয়োজনীয় পরিকাঠামো ও মানব সম্পদের প্রয়োজনীয়তার কথা বলেন। শ্রী রেড্ডি আশাপ্রকাশ করে বলেন, বিভিন্ন রাজ্যের এটিএস এবং এসটিএফ-এর প্রধানদের এই জাতীয় সম্মেলনের মধ্য দিয়ে দুই শাখার মধ্যে সহযোগিতা ও সমন্বয় আরও বৃদ্ধি পাবে এবং সন্ত্রাসের নতুন নতুন পন্হার মোকাবিলায় আরও বেশি শক্তিশালী ও মজবুত হয়ে উঠবে।
CG/BD/NS
(Visitor Counter : 26
স্বাস্থ্যওপরিবারকল্যাণমন্ত্রক
ডাঃ হর্ষবর্ধন স্বাস্থ্য ও জ্বালানী কর্মপরিকল্পনা সম্পর্কিত প্ল্যাটফর্মে বিশ্ব স্বাস্থ্য সংস্থার উচ্চস্তরীয় জোটের উদ্দেশে ভাষণ দিয়েছেন
নয়াদিল্লি, ১০ জুন, ২০২১
কেন্দ্রীয় স্বাস্থ্য ও পরিবার কল্যাণ মন্ত্রী ডাঃ হর্ষবর্ধন বুধবার ভিডিও কনফারেন্সের মাধ্যমে নতুন দিল্লী থেকে স্বাস্থ্য ও জ্বালানী কর্মপরিকল্পনা সম্পর্কিত প্ল্যাটফর্মে বিশ্ব স্বাস্থ্য সংস্থার উচ্চ স্তরীয় জোটের উদ্দেশে ভাষণ দেন। এই বৈঠকে বিভিন্ন দেশের প্রতিনিধিরা ছাড়াও আন্তর্জাতিক প্রতিষ্ঠান বিশ্ব ব্যাঙ্ক, ইউনাইটেড নেশন ডেভেলেপমেন্ট প্রোগ্রাম, রাষ্ট্রসংঘের মানবাধিকার কমিশনের মতো অংশীদার সংস্থার প্রধানরা যোগ দেন। আন্তর্জাতিক পুনর্নবীকরণযোগ্য শক্তি এজেন্সির প্রতিনিধিরাও বৈঠকে উপস্থিত ছিলেন।
এই জোটের উদ্দেশে ভাষণে ডাঃ হর্ষবর্ধন বলেন, “সমগ্র বিশ্ব এখনও কোভিড-১৯ এর অভাবনীয় বিপদে শঙ্কিত। সমূহ এই বিপদ বিভিন্ন দেশের সরকার ও সাধারণ মানুষকে মানবজাতির সুরক্ষায় অপ্রত্যাশিত কিছু পদক্ষেপ নিতে একপ্রকার বাধ্য করেছে। সারা বিশ্ব জুড়ে মৃত্যুহার কমানোর লক্ষ্যেই এই পদক্ষেপ। বর্তমান মহামারী এবং মহামারীজনিত প্রতিকূল প্রভাব মোকাবিলায় বিভিন্ন ক্ষেত্রে পারস্পরিক সহযোগিতা আরও শক্তিশালী করার প্রয়োজনীয়তা বর্তমান প্রেক্ষাপটে অনেক বেশি জরুরি হয়ে উঠেছে। কেবল তাই নয়, মহামারীর প্রভাব মোকাবিলায় গৃহীত আমাদের নীতিগুলিতেও বিভিন্ন ক্ষেত্রের মধ্যে পারস্পরিক যোগসূত্র বজায় রাখার বিষয়টি যথাযথভাবে প্রতিফলিত হওয়া প্রয়োজন। সাধারণ মানুষের স্বার্থে যাবতীয় পরিষেবা অব্যাহত রাখতে এ ধরনের উদ্যোগ গ্রহণের আবশ্যিকতা দেখা দিয়েছে। ভারত সরকার সাধারণ মানুষকে স্বাস্থ্য পরিচর্যা এবং স্বাস্থ্যের ওপর জলবায়ুর পরিবর্তনের প্রভাব সম্পর্কে সচেতন করে তুলতে কর্মপরিকল্পনা প্রণয়নের জন্য জাতীয় স্তরে একটি বিশেষজ্ঞ কমিটি গঠন করে। এই কমিটি জলবায়ু পরিবর্তন এবং মানুষের স্বাস্থ্য সম্পর্কে ভবিষ্যৎ রূপরেখা প্রণয়নের দিকে সরকারকে পরামর্শ দিয়েছে। জাতীয় স্তরে এই বিশেষজ্ঞ গোষ্ঠীর প্রতিবেদন গত এপ্রিল মাসেই জমা পড়েছে”।
এই প্রেক্ষিতে, ডাঃ হর্ষবর্ধন আরও জানান, “ভারত ২০১৭’তে পরিবেশ-বান্ধব ও জলবায়ু পরিবর্তন মোকাবিলায় নমনীয় স্বাস্থ্য পরিচর্যা ব্যবস্থা গড়ে তুলতে মালে ঘোষণাপত্রে স্বাক্ষর করেছে। ভারতে জলবায়ু পরিবর্তনের বিষয়গুলি উপলব্ধি করে সেই অনুযায়ী স্বাস্থ্য পরিচর্যা ব্যবস্থা গড়ে তুলতেই ভারত সরকারের এই পদক্ষেপ। কেবল তাই নয়, বর্তমানে ভারত কার্বন নিঃসরণের পরিমাণ কমাতে আর্থিক অগ্রগতির ক্ষেত্রে এমন এক মডেল বা রূপরেখা প্রণয়ন করেছে, যা সর্বজনীন স্বাস্থ্য পরিষেবার উদ্দেশ্য পূরণে অভিনব হয়ে উঠেছে।
আমরা বিশ্বাস করি, এখন সময় এসেছে স্বাস্থ্য ও জ্বালানী ক্ষেত্রে দক্ষতা আরও বাড়াতে সম্পদের আরও সদ্ব্যবহারে রাজনৈতিক ও আর্থিক দিক থেকে দায়বদ্ধতা দেখানোর। কোভিড-১৯ পরবর্তী সময়ে বিশ্বের সমস্ত দেশের কাছেই অসংখ্য সুযোগ-সুবিধার পরিবেশ গড়ে উঠতে চলেছে। এই লক্ষ্যে প্রচলিত জ্বালানীর পরিবর্তে বিকল্প জ্বালানীতে আরও বেশি বিনিয়োগ করে পারস্পরিক সহযোগিতা গড়ে তুলতে এক উচ্চকাঙ্খী কর্মপরিকল্পনা গ্রহণের প্রয়োজন রয়েছে। বিশ্ব স্বাস্থ্য সংস্থার এই জোটবদ্ধ দেশগুলি এক দূষণমুক্ত ও স্বাস্থ্যকর বিশ্ব পরিবেশ গড়ে তুলতে পারস্পরিক সহযোগিতা অব্যাহত রেখে সমবেত কর্মপরিকল্পনা গ্রহণে আরও অগ্রসর হবে বলেই আমার বিশ্বাস”।
CG/BD/SB
(Visitor Counter : 184
প্রধানমন্ত্রীরদপ্তর
কাশীতে তামিল অভিনেতা বিশালের দুর্দান্ত অভিজ্ঞতার প্রশংসা প্রধামমন্ত্রীর
নয়াদিল্লি, ০২ নভেম্বর, ২০২২
কাশী সম্পর্কে তামিল অভিনেতা বিশাল যে প্রশস্তি করেছেন তাতে সন্তোষ প্রকাশ করেন প্রধানমন্ত্রী শ্রী নরেন্দ্র মোদী।
অভিনেতার টুইটের জবাবে প্রধানমন্ত্রী টুইট করে বলেন;
"কাশীতে আপনার ভালো অভিজ্ঞতা হয়েছে জেনে আনন্দিত।" প্রধানমন্ত্রী শ্রী নরেন্দ্র মোদী।
PG/PM/NS
(
রেলমন্ত্রক
রেলের ক্রীড়াবিদদের জন্য পদোন্নতি সংক্রান্ত নতুন নীতি অনুমোদন করলেন রেলমন্ত্রী পীযূষ গোয়েল
নয়াদিল্লি, ০২ আগস্ট, ২০১৮
রেল তথা কেন্দ্রীয় অর্থ ও কর্পোরেট বিষয়ক মন্ত্রী শ্রী পীযূষ গোয়েল রেলের ক্রীড়াবিদদের পদোন্নতির জন্য নতুন একটি নীতি অনুমোদন করেছেন। এই নীতি অনুযায়ি, অলিপিক্সে পদকজয়ী বা প্রশংসনীয় স্থানাধিকারি খেলোয়াড়দের পাশাপাশি রেলের যে সমস্ত ক্রীড়াবিদ পদ্মশ্রী পুরস্কারে ভূষিত হয়েছেন, তারাও আধিকারিক পর্যায়ে উন্নীত হবেন।
ক্রীড়াবিদদের প্রচেষ্টার প্রাপ্য সম্মান দিতে রেল মন্ত্রকের পক্ষ থেকে স্থির হয়েছে যে, অলিম্পিক্সে দু’বার অংশগ্রহণ করেছেন, এমন খেলোয়াড় এবং এশিয়ান গেম্স বা কমনওয়েলথ গেম্স-এর পদকজয়ী খেলোয়াড়দের আধিকারিক পর্যায়ে পদোন্নতি দেওয়া হবে। এছাড়া, রেলের যে সমস্ত ক্রীড়াবিদ অর্জুন বা রাজীব গান্ধী খেলরত্ন পুরস্কার পেয়েছেন, তাঁদেরও একই ধরণের পদোন্নতি দেওয়া হবে।
প্রশিক্ষকদেরও তাঁদের অবদানের জন্য সম্মান জানানোর সিদ্ধান্ত হয়েছে। অলিম্পিক্স গেমস্ বা বিশ্বকাপ বা বিশ্ব চ্যাম্পিয়নশিপ বা এশিয়ান অথবা কমনওয়েলথ গেম্স-এ অন্ততপক্ষে তিনবার পদক জয়ের কাছাকাছি পৌঁছেছেন এমন ক্রীড়াবিদদের প্রশিক্ষকরা আধিকারিক পর্যায়ে উন্নীত হবেন।
দেশের বিশিষ্ট ক্রীড়াবিদ ও প্রশিক্ষকদের কাছে রেলের এই উদার পদোন্নতির নীতি উৎসাহবর্ধক হিসাবে কাজ করবে। একই সঙ্গে, দেশে খেলাধূলার প্রসারে রেলের অঙ্গীকারের দিকটিও এই নীতি থেকে স্পশট প্রতিফলিত হচ্ছে।
উল্লেখ করা যেতে পারে, রেল ক্রীড়া প্রসার পর্ষদ নতুন দিল্লির জাতীয় রেল সংগ্রহালয়ে ২০১৮-র কমনওয়েলথ গেমস্-এ পদকজয়ী ক্রীড়াবিদদের সংবর্ধনা দেওয়ার জন্য গত এপ্রিল মাসে যে অনুষ্ঠানের আয়োজন করেছিল, সেখানে রেলমন্ত্রী শ্রী পীযূষ গোয়েল রেলের সেরা অ্যাথলিটদের জন্য শীঘ্রই এক নতুন পদোন্নতি সংক্রান্ত নীতি ঘোষণা করার আশ্বাস দিয়েছিলেন।
CG/BD/SB……
(Visitor Counter : 89
জলশক্তি মন্ত্রক
জাতীয় জল উন্নয়ন সংস্থার পরিচালন সমিতির বৈঠক
নতুন দিল্লি, ১৯ জানুয়ারি, ২০২২
ভিডিও কনফারেন্সিং এর মাধ্যমে জাতীয় জল উন্নয়ন সংস্থার ৬৯-তম পরিচালন সমিতির বৈঠক আজ অনুষ্ঠিত হয়। আজকের এই বৈঠকে জল শক্তি মন্ত্রকের অধীন জলসম্পদ, নদী উন্নয়ন এবং গঙ্গা পুনরুজ্জীবন বিভাগের সচিব পৌরোহিত্য করেন। পরিচালন সমিতির বৈঠকে জাতীয় জল উন্নয়ন সংস্থা, ন্যাশনাল ওয়াটার ডেভেলপমেন্ট এজেন্সি-র ২০২০-২১-এর বার্ষিক রিপোর্ট এবং আর্থিক হিসেব অনুমোদন করা হয়। এর পাশাপাশি, ২০২১-২২ আর্থিক বছরের এই সংস্থার কাজের অগ্রগতি ও বিভিন্ন নদী প্রকল্পে আন্তঃসংযোগের কাজ ও গবেষণা বিষয়ে পর্যালোচনা করা হয়।
এছাড়াও আজকের বৈঠকে ন্যাশনাল ইন্টারলিংকিং অফ রিভার্স অথরিটি, সপ্তম ভারত জল সপ্তাহ , ব্রিকস ওয়াটার ফোরাম, এবং প্রথম ব্রিকস মিনিস্টার মিট প্রভৃতি বিষয়ে আলোচনা করা হয়।
এই বৈঠকে বিভিন্ন রাজ্যের প্রধান সচিব, মুখ্য বাস্তুকার থেকে শুরু করে নীতি আয়োগ-এর প্রতিনিধি, জল শক্তি মন্ত্রকের প্রতিনিধিরা ছাড়াও কৃষি ও কৃষক কল্যাণ মন্ত্রকের প্রতিনিধিরাও উপস্থিত ছিলেন।
CG/ SB
(Visitor Counter : 102
স্বাস্থ্যওপরিবারকল্যাণমন্ত্রক
বিশ্বের বৃহত্তম টিকাকরণ অভিযানে ভারতে প্রায় ৩ কোটি টিকার ডোজ দেওয়া হয়েছে
দেশে গত ২৪ ঘণ্টায় ১৫ লক্ষের বেশি টিকাকরণ
মহারাষ্ট্র, কেরালা, পাঞ্জাব, কর্ণাটক, গুজরাত, তামিলনাড়ু ও মধ্যপ্রদেশে দৈনিক আক্রান্তের সংখ্যায় ক্রমাগত বৃদ্ধি
নতুন দিল্লি, ১৪ মার্চ, ২০২১
ভারতে বিশ্বের বৃহত্তম টিকাকরণ অভিযান শুরু হয়েছে। এই টিকাকরণ অভিযানের আওতায় সুফলভোগীদের প্রায় ৩ কোটি টিকার ডোজ দেওয়া হয়েছে। আজ সকাল ৭টা পর্যন্ত ২ কোটি ৯৭ লক্ষ ৩৮ হাজার ৪০৯টি টিকার ডোজ দেওয়া হয়েছে। এর মধ্যে ৭৩ লক্ষ ৪৭ হাজার ৮৯৫ জন স্বাস্থ্য কর্মী প্রথম ডোজ, ৪২ লক্ষ ৯৫ হাজার ২০১ জন স্বাস্থ্য কর্মী দ্বিতীয় ডোজ, করোনার বিরুদ্ধে লড়াইয়ে অগ্রভাগে থাকা ৭৩ লক্ষ ৩২ হাজার ৬৪১ জন কর্মীকে প্রথম ডোজ এবং ১১ লক্ষ ৩৫ হাজার ৫৭৩ জন কর্মীকে দ্বিতীয় ডোজ দেওয়া হয়েছে। এছাড়াও, একাধিক উপসর্গ বিশিষ্ট ৪৫ বছরের বেশি বয়সী ১৪ লক্ষ ৪০ হাজার ৯২ জন সুফলভোগী এবং ৬০ বছরের বেশি বয়সী ৮১ লক্ষ ৮৭ হাজার ৭ জন সুফলভোগীকে প্রথম ডোজ দেওয়া হয়েছে।
টিকাকরণ অভিযানের ৫৭ তম দিনে  ১৫ লক্ষ ১৯ হাজার ৯৫২টি টিকার ডোজ দেওয়া হয়েছে। এর মধ্যে ১২ লক্ষ ৩২ হাজার ১৩১ জন সুফলভোগী প্রথম ডোজ এবং ২ লক্ষ ৮৭ হাজার ৮২১ জন সুফলভোগী টিকার দ্বিতীয় ডোজ পেয়েছেন।
দেশে দৈনিক ভিত্তিতে টিকাকরণের হার লাগাতার বাড়ছে। অন্যদিকে কয়েকটি রাজ্যে নতুন কোভিডে আক্রান্তের ঘটনায় দৈনিক বৃদ্ধি লক্ষ্য করা যাচ্ছে। মহারাষ্ট্র, কেরালা, পাঞ্জাব, কর্ণাটক, গুজরাত, তামিলনাড়ু এবং মধ্যপ্রদেশে গত ২৪ ঘণ্টায় ২৫ হাজার ৩২০ জন আক্রান্ত হয়েছেন, যা দেশে একদিনেই মোট আক্রান্তের ৮৭.৭৩ শতাংশ।
মহারাষ্ট্রে একদিনেই সর্বাধিক ১৫ হাজার ৬০২ জন আক্রান্ত হয়েছেন। কেরালায় আক্রান্ত হয়েছেন ২ হাজার ৩৫ জন। অন্যদিকে পাঞ্জাবে নতুন আক্রান্তের সংখ্যা ১ হাজার ৫১০।
৮টি রাজ্যে দৈনিক আক্রান্তের রেখাচিত্রে উর্দ্ধগতি লক্ষ্য করা যাচ্ছে। দেশে আজ সুস্পষ্টভাবে করোনায় আক্রান্তের সংখ্যা দাঁড়িয়েছে ২ লক্ষ ১০ হাজার ৫৪৪। কেবল মহারাষ্ট্র, কেরালা ও পাঞ্জাবেই আক্রান্তের হার ৭৬.৯৩ শতাংশ।
দেশে আজ পর্যন্ত করোনায় আরোগ্য লাভের সংখ্যা ১ কোটি ৯ লক্ষ ৮৯ হাজার ৮৯৭। জাতীয় স্তরে সুস্থতার হার ৯৬.৭৫ শতাংশ। দেশে গত ২৪ ঘণ্টায় ১৬ হাজার ৬৩৭ জন করোনা মুক্ত হয়েছেন। কেবল ৬টি রাজ্যেই আরোগ্য লাভের হার ৮৩.১৩ শতাংশ। মহারাষ্ট্রে একদিনেই সর্বাধিক ৭ হাজার ৪৬৭ জন আরোগ্য লাভ করেছেন।
দেশে গত ২৪ ঘণ্টায় করোনায় ১৬১ জনের মৃত্যু হয়েছে। এর মধ্যে ৬টি রাজ্যেই মৃত্যুর হার ৮৪.৪৭ শতাংশ। মহারাষ্ট্রে সর্বাধিক ৮৮ জনের মৃত্যু হয়েছে। পাঞ্জাবে একদিনেই মারা গেছেন ২২ জন। অন্যদিকে কেরালায় মৃত্যু হয়েছে ১২ জনের।
দেশে গত ২৪ ঘণ্টায় ১৪টি রাজ্য ও কেন্দ্রশাসিত অঞ্চলে করোনায় মৃত্যুর খবর নেই। এই রাজ্য ও কেন্দ্রশাসিত অঞ্চলগুলির মধ্যে রয়েছে - রাজস্থান, ঝাড়খণ্ড, লাক্ষাদ্বীপ, মেঘালয়, নাগাল্যান্ড, ত্রিপুরা, সিকিম, লাদাখ, মিজোরাম, অরুণাচল প্রদেশ প্রভৃতি।
দক্ষতাউন্নয়নওশিল্পোদ্যোগমন্ত্রক
দক্ষ ভারত কর্মসূচির অন্তর্গত ক্রীড়া
নয়াদিল্লি, ২৬ নভেম্বর, ২০১৯
২০১৫ সালের ১৫ই জুলাই প্রধানমন্ত্রী শ্রী নরেন্দ্র মোদী জাতীয় দক্ষতা উন্নয়ন কর্মসূচির সূচনা করেছিলেন। সারা দেশে দক্ষতা উন্নয়ন কর্মসূচিকে আরও জোরদার করে তুলতে এই দক্ষতা উন্নয়ন কর্মসূচির সূচনা করা হয়েছিল।
দক্ষতা উন্নয়ন ও শিল্পোদ্যোগ মন্ত্রক প্রধানমন্ত্রী কৌশল বিকাশ যোজনা চালু করেছে। এই প্রকল্পের মাধ্যমে প্রশিক্ষণের ব্যবস্থা করা হয়েছে। প্রধানমন্ত্রী কৌশল বিকাশ যোজনার অন্যতম অঙ্গ হ’ল ক্রীড়া। এই যোজনার মাধ্যমে ফিটনেস ট্রেনার, শারীরিক কসরত সহ একাধিক বিষয়ে প্রশিক্ষণের ব্যবস্থা করা হয়েছে। চলতি বছরের ১১ই নভেম্বর পাওয়া তথ্য অনুযায়ী প্রধানমন্ত্রী কৌশল বিকাশ প্রকল্পে ক্রীড়া ক্ষেত্রে ১১ হাজার ৫৪১ জন প্রার্থীকে প্রশিক্ষণ দেওয়া হয়েছে। দক্ষতা উন্নয়ন ও শিল্পোদ্যোগ মন্ত্রক জাতীয় দক্ষতা উন্নয়ন কর্মসূচির মাধ্যমে ক্রীড়া, শারীর শিক্ষা, ফিটনেস এবং দক্ষ প্রশিক্ষণ পর্ষদ গঠন করেছে। বেকার যুবক-যুবতীদের মধ্যে কর্মসংস্থানের উদ্দেশ্যেই এই প্রকল্প চালু করা হয়েছে।
লোকসভায় সোমবার এক প্রশ্নের লিখিত জবাবে একথা জানিয়েছেন কেন্দ্রীয় দক্ষতা উন্নয়ন ও শিল্পোদ্যোগ মন্ত্রকের প্রতিমন্ত্রী শ্রী আর কে সিং।
CG/SS/SB
(Visitor Counter : 78
প্রতিরক্ষামন্ত্রক
ভারত-বাংলাদেশে নৌবাহিনীর দ্বিপাক্ষিক মহড়া ‘বঙ্গোসাগর’ শুরু হয়েছে
নয়াদিল্লী, ২৫ মে, ২০২২
ভারত ও বাংলাদেশের নৌবাহিনীর মধ্যে মঙ্গলবার  বাংলাদেশের মংলা বন্দরে তৃতীয় দফায় দ্বিপাক্ষিক নৌমহড়া ‘বঙ্গোসাগর’ শুরু হয়েছে। পোতাশ্রয়ে এই মহড়া চলবে ২৪ ও ২৫-শে মে। এরপর উত্তর বঙ্গোপসাগরে আগামী ২৬ ও ২৭-শে মে এই মহড়া অনুষ্ঠিত হবে। বিস্তৃত সামুদ্রিক মহড়া এবং দুই বাহিনীর মধ্যে অভিযান পরিচালনার মাধ্যমে যৌথভাবে অভিযান চালানোর বিষয়ে দক্ষতা ও আন্তঃকার্যক্ষমতা বৃদ্ধির লক্ষ্যেই এই ‘বঙ্গোসাগর’ মহড়ার আয়োজন করা হয়েছে।
দেশীয়ভাবে নির্মিত ভারতীয় নৌবাহিনীর ক্ষেপণাস্ত্র পরিচালনকারী করভেট জাহাজ ‘কোরা’ এবং সমুদ্রতীরে টহলদারি জাহাজ ‘সুমেধা’ এই মহড়ায় অংশ নিয়েছে। বাংলাদেশ নৌবাহিনীর পক্ষ থেকে গাইডেড মিশাইল ফ্রিগেট জাহাজ বিএনএস আবু উবাইদাহ এবং আলি হায়দার এই মহড়ায় যোগ দিয়েছে।
পোতাশ্রয় পর্বে মহড়া চলাকালীন পেশাগত এবং সামাজিক স্তরে আলোচনা চালানো হবে। সমুদ্র পর্যায়ে অনুশীলন পরিচালনার সময় কৌশলগত স্তরে পরিকল্পনা নিয়ে আলোচনাও হবে। এছাড়াও সমুদ্র পর্যায়ের মহড়ায় উভয় দেশের নৌবাহিনী অস্ত্রের ব্যবহার, নৌ পরিকল্পনার উন্নয়ন, সমতলে যুদ্ধ পরিচালনার বিষয়ে মহড়া, বিমান অভিযানে অংশগ্রহণ ইত্যাদি বিষয়ে অনুশীলন চালাবে।
CG/SS/NS
(Visitor Counter : 140
তথ্যওসম্প্রচারমন্ত্রক
শ্রী অপূর্ব চন্দ্র তথ্য ও সম্প্রচার মন্ত্রকের সচিব হিসেবে দায়িত্বভার গ্রহণ করেছেন
নয়াদিল্লী, ২৩ আগস্ট, ২০২১
১৯৮৮ সালে মহারাষ্ট্র ব্যাচের আইএএস শ্রী অপূর্ব চন্দ্র আজ তথ্য ও সম্প্রচার মন্ত্রকের সচিব হিসেবে দায়িত্বভার গ্রহণ করেছেন। সিভিল ইঞ্জিনিয়ার শ্রী চন্দ্র দিল্লী আইআইটি থেকে স্ট্রাকচারাল ইঞ্জিনিয়ারিং স্নাতকোত্তর ডিগ্রী লাভ করেন। শ্রী অপূর্ব চন্দ্র এর আগে শ্রম ও কর্মসংস্থান মন্ত্রকের সচিব হিসেবে দায়িত্বভার সামলেছেন। গত বছর সংসদে পাশ হওয়া শ্রম বিধি দ্রুত কার্যকর করার জন্য তিনি গুরুত্বপূর্ণ ভূমিকা পালন করেছেন। তাঁর তত্ত্বাবধানে সকল পক্ষের সঙ্গে একাধিকবার পরামর্শের পর চারটি শ্রম বিধির জন্য নিয়ম প্রণয়ন করা হয়েছে। বাজেটে বরাদ্দকৃত ২৩ হাজার কোটি টাকা খরচ করে প্রাথমিক ক্ষেত্রে ৭৮.৫ লক্ষ শ্রমিকের কর্মসংস্থানের সুযোগ তৈরির লক্ষ্যে আত্মনির্ভর ভারত রোজগার যোজনা চালু করার ক্ষেত্রেও তাঁর গূরুত্বপূর্ণ ভূমিকা রয়েছে।
শ্রী অপূর্ব চন্দ্র এর আগে ২০১৭ সালে প্রতিরক্ষা মন্ত্রকের বিভিগের মহানির্দেশক হিসেবেও দায়িত্ব পালন করেছেন। নতুন প্রতিরক্ষা অধিগ্রহণ প্রক্রিয়ার খসড়া তৈরির জন্য গঠিত কমিটি সভাপতিত্বও করেছেন তিনি। ২০১৩-২০১৭ সালের মধ্যে শ্রী চন্দ্র মহারাষ্ট্র সরকারের শিল্প বিভাগের প্রধান সচিব হিসেবে কাজ করেছেন। পেট্রোলিয়াম ও প্রাকৃতিক গ্যাস মন্ত্রকেও ৭ বছর কর্মরত ছিলেন। শিল্প ক্ষেত্রে জ্বালানী সরবরাহ, নগর গ্যাস বন্টন কোম্পানী তৈরি, জ্বালানী পণ্য সংরক্ষণ ও বিতরণ ইত্যাদি বিষয়ে নীতি প্রণয়নের ক্ষেত্রেও যুক্ত ছিলেন তিনি। শ্রী চন্দ্র রাষ্ট্রায়ত্ব সংস্থা জিএআইএল ইন্ডিয়া লিমিটেড এবং পেট্রোনেট এলএনজি লিমিটেডের পরিচালন পর্ষদের দায়িত্বও সামলেছেন তিনি।
CG/SS/NS
(Visitor Counter : 162
প্রধানমন্ত্রীরদপ্তর
মার্কিন রাষ্ট্রপতির সঙ্গে প্রধানমন্ত্রীর টেলিফোনে কথা
নতুনদিল্লি, ২ জুন, ২০২০
প্রধানমন্ত্রী শ্রী নরেন্দ্র মোদী আজ মার্কিন যুক্তরাষ্ট্রের রাষ্ট্রপতি মিঃ ডোনাল্ড ট্রাম্পের সঙ্গে টেলিফোনে কথা বলেন।
মার্কিন রাষ্ট্রপতি ট্রাম্প এই গোষ্ঠীর সদস্য সংখ্যা বৃদ্ধির বিষয়ে তাঁর পরিকল্পনার কথা জানান। ভারত সহ বেশ কয়েকটি গুরুত্বপূর্ণ দেশকে তিনি এই জোটের অংশীদার করতে চান। মার্কিন যুক্তরাষ্ট্রে পরবর্তী জি-৭ শীর্ষ সম্মেলনে প্রধানমন্ত্রী নরেন্দ্র মোদীকে তিনি আমন্ত্রণ জানান।
রাষ্ট্রপতি ট্রাম্পের সৃজনশীল ও দূরদর্শী মনোভাবের প্রশংসা করে প্রধানমন্ত্রী শ্রী মোদী বলেন, কোভিড পরবর্তী বিশ্বে যে বাস্তবতা তৈরি হবে, জি-৭ গোষ্ঠীর সম্প্রসারণের সঙ্গে তার সাযুজ্য থাকবে। প্রস্তাবিত এই শীর্ষ সম্মেলনকে সফল করে তুলতে মার্কিন যুক্তরাষ্ট্র এবং অন্যান্য রাষ্ট্রের সঙ্গে কাজ করার সুযোগ পেয়ে ভারত অত্যন্ত আনন্দিত বলে প্রধানমন্ত্রী জানান।
মার্কিন যুক্তরাষ্ট্রে বর্তমানে যে নাগরিক অসন্তোষ দেখা দিয়েছে, প্রধানমন্ত্রী তাতে উদ্বেগ প্রকাশ করেন, এবং এই সমস্যার দ্রুত সমাধানের ব্যাপারে আশাপ্রকাশ করেন।
উভয় দেশে কোভিড-১৯-এর ফলে উদ্ভূত পরিস্থিতি, ভারত-চীন সীমান্তের ঘটনাবলী, বিশ্ব স্বাস্থ্য সংস্থার সংস্কারের প্রয়োজনীয়তা সহ নানা প্রাসঙ্গিক বিষয় নিয়ে উভয় নেতা মতবিনিময় করেন।
গত ফেব্রুয়ারি মাসে তার ভারত সফরের কথা রাষ্ট্রপতি ট্রাম্প স্মরণ করেন। প্রধানমন্ত্রী বলেন, বিভিন্ন দিক থেকে এই সফর ছিল স্মরণীয় ও ঐতিহাসিক এবং এই সফরের মধ্য দিয়ে দ্বিপাক্ষিক সম্পর্কে নতুন মাত্রা যোগ হয়েছে।
ভারত- মার্কিন যুক্তরাষ্ট্রের বিশেষ সম্পর্ক ছাড়াও দুই নেতার মধ্যে বন্ধুত্ব ও পারস্পরিক শ্রদ্ধার দিকটি খোলামেলা ও উষ্ণ আলোচনার মাধ্যমে প্রতিফলিত হয়েছে।
(CG/CB
প্রধানমন্ত্রীরদপ্তর
বালিতে জি-২০ শিখর সম্মেলনের পাশাপাশি ফরাসী রাষ্ট্রপতির সঙ্গে প্রধানমন্ত্রী মোদীর বৈঠক
নয়াদিল্লি, ১৬ নভেম্বর, ২০২২
প্রধানমন্ত্রী শ্রী নরেন্দ্র মোদী আজ বালিতে জি-২০ শিখর সম্মেলনের ফাঁকে ফরাসী রাষ্ট্রপতি ইমান্যুয়াল ম্যাক্রঁর সঙ্গে সাক্ষাৎ করেন।
উভয় নেতা প্রতিরক্ষা, পারমাণবিক শক্তি, বাণিজ্য বিনিয়োগ সহ বিভিন্ন বিষয়ে চলতি সহযোগিতা আরও মজবুত করা নিয়েও আলোচনা করেন। অর্থনৈতিক কর্মকান্ডে সহযোগিতা আরও ঘনিষ্ঠ করার বিষয়টিকেও স্বাগত জানান তাঁরা।
পারস্পরিক স্বার্থ সংশ্লিষ্ট আঞ্চলিক ও আন্তর্জাতিক নানা বিষয় নিয়েও আলোচনা হয় দুই নেতার মধ্যে।
PG/PM/SB
(
কেন্দ্রীয়লোকসেবাআয়োগ
ইউপিএসসি-র ২০২২ – এর ফেব্রুয়ারি মাসে নিয়োগ সংক্রান্ত পরীক্ষার ফলাফল
নয়াদিল্লি, ২৪ মার্চ, ২০২২
ইউনিয়ন পাবলিক সার্ভিস কমিশন  ফেব্রুয়ারি মাসে নিয়োগ সংক্রান্ত যে পরীক্ষা নিয়েছে, তার ফলাফল প্রকাশিত হয়েছে। পরীক্ষায় সফল প্রার্থীদের ডাকযোগে এ বিষয়ে জানানো হবে।
পরীক্ষার ফলাফল দেখতে এই লিঙ্কে ক্লিক করুন -
https://static.pib.gov.in/WriteReadData/specificdocs/documents/2022/mar/doc202232428501.pdf
CG/CB/SB
(Visitor Counter : 99
তথ্যওসম্প্রচারমন্ত্রক
কেন্দ্রীয় মন্ত্রী শ্রী অনুরাগ ঠাকুর সেন্ট ট্রোপেজে মহারাজা রণজিৎ সিং ও রাজকুমারী বন্নু পন দেই-এর প্রতি পুষ্পার্ঘ্য নিবেদন করেছেন
নতুন দিল্লি, ১৮ মে, ২০২২
কেন্দ্রীয় তথ্য ও সম্প্রচার মন্ত্রী শ্রী অনুরাগ ঠাকুর সেন্ট ট্রোপেজে অ্যালাদ স্কোয়ার সফর করেন। কান থেকে নৌকোয় সেন্ট ট্রোপেজে যাওয়া যায়। এই জায়গাটির সঙ্গে হিমাচল প্রদেশের ঐতিহাসিক যোগাযোগ রয়েছে।
সেন্ট ট্রোপেজ সফরকালে মন্ত্রী শিখ সাম্রাজ্যের প্রথম মহারাজা রনজিৎ সিং, মহারাজের সেনাবাহিনীর জেনারেল জ্যাঁ-ফ্রাসোয়া অ্যালাদ এবং তাঁর স্ত্রী, চাম্বার রাজকুমারী বন্নু পন দেই-এর প্রতিকৃতিতে পুষ্পার্ঘ্য নিবেদন করেন। হিমাচল প্রদেশের চাম্বায় রাজকুমারীর জন্ম।
মন্ত্রী জানান, চার প্রজন্ম পরেও সেন্ট ট্রোপেজের সঙ্গে ভারতের যোগাযোগ অক্ষুন্ন রয়েছে। এই জনপদে রাজকুমারীর পরিবারকে যথেষ্ট শ্রদ্ধা জানানো হয় এবং এই পরিবার ভারতের সঙ্গে তাদের সম্পর্ককে লালিত করে।
সেন্ট ট্রোপেজে পৌঁছানোর পর শ্রী ঠাকুরকে সেখানকার মেয়র মিস সিলভি সিরি, ডেপুটি মেয়র মিঃ অ্যালাদ ফ্রেডেরিক এবং প্রাক্তন ডেপুটি মেয়র হেনরি প্রিভোস্ট অ্যালাদ স্বাগত জানান। গোয়ায় আগামী আন্তর্জাতিক চলচ্চিত্র উৎসবে মন্ত্রী, মেয়র ও ডেপুটি মেয়রকে আমন্ত্রণ জানান। তিনি তাঁদের গোয়ার সমুদ্র সৈকত থেকে হিমাচরের পার্বত্য অঞ্চলে ভ্রমণের প্রতিশ্রুতি দেন।
মন্ত্রী সেন্ট ট্রোপেজের মেয়র সহ অন্যান্য বিশিষ্টজনেদের ঐতিহ্যবাহী হিমাচলি টুপি ও শাল দিয়ে সম্বর্ধনা জানান।
CG/CB/AS/
(Visitor Counter : 64
সামাজিকন্যায়ওক্ষমতায়নমন্ত্রক
শিশু ভিক্ষাবৃত্তি
নতুন দিল্লি, ০৭ ডিসেম্বর, ২০২১
আদমশুমারি অনুযায়ী দেশে শিশু ভিক্ষাবৃত্তির সংখ্যা উল্লেখযোগ্যভাবে কমছে। এই সংখ্যা ২০০১- এ ছিল ১,১২,৭৯৪। অন্যদিকে, ২০১১ সালে এই সংখ্যা দাঁড়িয়েছে ৪৫,২৯৬।
সামাজিক ন্যায়বিচার ও ক্ষমতায়ন মন্ত্রক 'স্মাইল- জীবিকা ও উদ্যেগের জন্য প্রান্তিক ব্যক্তিদের সহায়তা' নামে একটি প্রকল্পের রুপায়ন করেছে। যার মধ্যে একটি কর্মসূচি রয়েছে 'ভিক্ষার কাজে নিয়োজিত ব্যক্তিদের পুনর্বাসনের জন্য কেন্দ্রীয় সেক্টরের স্কিম।' এই প্রকল্পটি ভিক্ষাবৃত্তির কাজে নিয়োজিত ব্যক্তিদের জন্য কল্যাণ মূলক ব্যবস্থা সহ বেশ কয়েকটি ক্ষেত্রকে দেখভাল করে। এই প্রকল্পের মাধ্যমে ব্যাপকভাবে পুনর্বাসন, চিকিৎসা সুবিধা ব্যবস্থা, কাউন্সেলিং, মৌলিক ডকুমেন্টেশন, শিক্ষার দক্ষতা, উন্নয়ন ও অর্থনৈতিক যোগসুত্র প্রভৃতি খেয়াল রাখা হয়। ভিক্ষাবৃত্তির কাজে নিয়োজিত ব্যক্তিদের এবার এই প্রকল্পের আওতায় নিয়ে আসা হবে।
নারী ও শিশু উন্নয়ন মন্ত্রকের দেওয়া তথ্য অনুযায়ী, শিশু সুরক্ষা পরিষেবা প্রকল্প নামে কেন্দ্র সরকার পরিচালিত একটি প্রকল্প চালু করা হয়েছে। এই প্রকল্পটি বিভিন্ন ধরনের চাইল্ড কেয়ার ইনস্টিটিউশন স্থাপন এবং রক্ষণাবেক্ষণের জন্য শিশুদের পরিস্থিতি গত বিশ্লেষণের জন্য অন্যান্য বিষয়গুলির সাথে ভাগ করে নেওয়ার ক্ষেত্রে রাজ্য ও কেন্দ্রশাসিত অঞ্চল গুলিকে আর্থিক সহায়তা প্রদান করে।
জুভেনাইল জাস্টিস, শিশুদের যত্ন ও সুরক্ষা আইন- ২০১৫'র ২ অনুযায়ী এটা বলা হয়েছে যে একটি কাজ করলে তা শিশু শ্রম আইন লঙ্ঘন করে।
রেজিস্টার জেনারেল অফ ইন্ডিয়ার ওয়েবসাইট থেকে পাওয়া তথ্য অনুযায়ী, ১৪ বছর বয়স পর্যন্ত ভিক্ষাবৃত্তি করার তথ্য সংগ্রহ করা হয়েছে।
এই সংখ্যা জম্মু-কাশ্মীরের ক্ষেত্রে-৯৯০।
হিমাচল প্রদেশ-১৭৮।
পাঞ্জাব-১,২১৪।
চন্ডিগড়-১১।
উত্তরাখণ্ড-২৭৪।
হরিয়ানা-১,১৭১।
দিল্লি- ২৯০।
রাজস্থান-৭,১৬৭।
উত্তর প্রদেশ- ১০,১৬৭।
বিহার-৩,৩৯৬।
সিকিম -১
অরুণাচল প্রদেশ-২৪।
নাগাল্যান্ড-২০।
মনিপুর-৩৪।
মিজোরাম-৬।
ত্রিপুরা-৪৩।
মেঘালয়-৩৮।
আসাম-৬৮৬।
পশ্চিমবঙ্গ-৩,২১৬।
ঝাড়খন্ড-১,২৫৪।
ওড়িশা-৯০৫।
ছত্রিশগড়-১,০৬৫।
মধ্যপ্রদেশ-২,৫৯২।
গুজরাট-১,৯৮২।
দমন ও দিউ-৮।
দাদরা ও নগর হাভেলি-০।
মহারাষ্ট্র-৩,০২৬।
অন্ধ্রপ্রদেশ-৩,১২৮।
কর্ণাটক-১,৬০২।
গোয়া-২৪।
লাক্ষাদ্বীপ-১।
কেরালা-২০২।
তামিলনাড়ু-৫৭২।
পুদুচেরি-৯।
আন্দামান ও নিকোবর দ্বীপপুঞ্জ-০।
সর্বমোট- ৪৫,২৯৬।
আজ লোকসভায় এক লিখিত প্রশ্নের জবাবে কেন্দ্রীয় সামাজিক ন্যায় ও ক্ষমতায়ন মন্ত্রী ডক্টর বীরেন্দ্র কুমার এই তথ্য জানিয়েছেন।
CG/ SB
(Visitor Counter : 112
স্বরাষ্ট্র মন্ত্রক
প্রধানমন্ত্রী শ্রী নরেন্দ্র মোদীর সুদক্ষ নেতৃত্বে কেন্দ্রীয় সরকারের অভাবনীয় সাফল্যের ৭ বছর পূর্তি উপলক্ষে প্রধানমন্ত্রী শ্রী মোদীকে শুভেচ্ছা জানিয়েছেন কেন্দ্রীয় স্বরাষ্ট্রমন্ত্রী শ্রী অমিত শাহ
শ্রী অমিত শাহ বলেছেন, 'মোদী সরকার উন্নয়ন, নিরাপত্তা, জনকল্যাণ এবং লক্ষ্যণীয় সংস্কারের ক্ষেত্রে অতুলনীয় সমন্বয় বজায় রেখে এক অনন্য দৃষ্টান্ত স্থাপন করেছে'
'এই ৭ বছরে শ্রী মোদী একদিকে তাঁর দৃঢ় সংকল্প, সার্বিক ও জনকল্যাণমুখী নীতি গ্রহণের মাধ্যমে দেশের স্বার্থ সবকিছুর ঊর্ধ্বে রেখেছেন; দরিদ্র মানুষ, কৃষক এবং সমাজের পিছিয়ে পড়া শ্রেণীর মানুষকে সমাজের মূলস্রোতে সামিল করে তাদের জীবন-যপানের মানোন্নয়ন ঘটিয়েছেন এবং অন্যদিকে তাঁর বিচক্ষণ নেতৃত্বে ভারত এক শক্তিশালী দেশ হয়ে উঠেছে'
'গত ৭ বছরে দেশবাসী মোদীজীর সেবা এবং দৃঢ় সংকল্পের প্রতি অবিচল আস্থা প্রকাশ করেছেন, এজন্য আমি দেশবাসীর কাছে কৃতজ্ঞ'
'মোদীজীর দূরদৃষ্ট সম্পন্ন নেতৃত্বে আমরা প্রতিটি চ্যালেঞ্জের মোকাবিলা করে জয়ী হব এবং ভারতের উন্নয়নমূলক অগ্রগতির নিরবচ্ছিন্ন যাত্রাপথ সচল রাখতে পারবো বলেই আমার বিশ্বাস'
নতুন দিল্লি, ৩০ মে, ২০২১
প্রধানমন্ত্রী শ্রী নরেন্দ্র মোদীর সুদক্ষ নেতৃত্বে কেন্দ্রীয় সরকারের অভাবনীয় সাফল্যের ৭ বছর পূর্ণ হওয়ায় কেন্দ্রীয় স্বরাষ্ট্রমন্ত্রী শ্রী অমিত শাহ প্রধানমন্ত্রী শ্রী নরেন্দ্র মোদীকে শুভেচ্ছা জানিয়েছেন। একগুচ্ছ ট্যুইটে শ্রী শাহ বলেছেন, 'মোদী সরকার উন্নয়ন, নিরাপত্তা, জনকল্যাণ এবং লক্ষ্যণীয় সংস্কারের ক্ষেত্রে অতুলনীয় সমন্বয় বজায় রেখে এক অনন্য দৃষ্টান্ত স্থাপন করেছে'।
কেন্দ্রীয় স্বরাষ্ট্রমন্ত্রী আরও বলেছেন, 'এই ৭ বছরে শ্রী মোদী একদিকে তাঁর দৃঢ় সংকল্প, সার্বিক ও জনকল্যাণমুখী নীতি গ্রহণের মাধ্যমে দেশের স্বার্থ সবকিছুর ঊর্ধ্বে রেখেছেন; দরিদ্র মানুষ, কৃষক এবং সমাজের পিছিয়ে পড়া শ্রেণীর মানুষকে সমাজের মূলস্রোতে সামিল করে তাদের জীবন-যপানের মানোন্নয়ন ঘটিয়েছেন এবং অন্যদিকে তাঁর বিচক্ষণ নেতৃত্বে ভারত এক শক্তিশালী দেশ হয়ে উঠেছে'।
শ্রী শাহ আরও বলেছেন, 'গত ৭ বছরে দেশবাসী মোদীজীর সেবা এবং দৃঢ় সংকল্পের প্রতি অবিচল আস্থা প্রকাশ করেছেন, এজন্য আমি দেশবাসীর কাছে কৃতজ্ঞ। মোদীজীর দূরদৃষ্ট সম্পন্ন নেতৃত্বে আমরা প্রতিটি চ্যালেঞ্জের মোকাবিলা করে জয়ী হব এবং ভারতের উন্নয়নমূলক অগ্রগতির নিরবচ্ছিন্ন যাত্রাপথ সচল থাকবে বলেই আমার বিশ্বাস'।
CG/BD/AS
(Visitor Counter : 92